Projekts

Latvijas Republikas Ministru kabinets

2014.gada \_\_\_.\_\_\_\_\_\_\_                                              Noteikumi Nr.\_\_

Rīgā                                                                               (prot. Nr.\_\_  \_\_.§)

**Kārtība, kādā veicami maksājumi valsts pamatbudžetā par valsts stratēģiskās infrastruktūras izmantošanu un izlietojami iegūtie finanšu līdzekļi**

Izdoti saskaņā ar Likuma par ostām

14.panta 2.1 daļu

**I. Vispārīgie jautājumi**

1. Noteikumi nosaka:
	1. kārtību kādā Rīgas brīvostas pārvalde, Ventspils brīvostas pārvalde un Liepājas speciālās ekonomiskās zonas pārvalde (turpmāk – ostu pārvaldes) veic maksājumus valsts pamatbudžetā par valsts stratēģiskās infrastruktūras izmantošanu;
	2. līdzekļu izlietojumu.
2. Valsts budžeta dotācijas no vispārējiem ieņēmumiem saņēmēju mērķa grupa ir ar ostu darbību saistītās publiskās lietošanas infrastruktūras pārvaldītāji, kas šo noteikumu izpratnē ir Satiksmes ministrija un ostu pārvaldes.

**II. Maksājumu plānošanas un veikšanas kārtība**

1. Satiksmes ministrija pēc prognozētā maksājuma apmēra nākamajam gadam saņemšanas no ostu pārvaldēm atbilstoši valsts budžeta likumprojekta sagatavošanas grafikam iesniedz to Finanšu ministrijā iekļaušanai valsts makroekonomisko rādītāju prognozēs nākamajam gadam un vidējam termiņam (3 gadiem).
2. Satiksmes ministrija valsts pamatbudžeta jaunizveidotajā programmā plāno resursus no dotācijas no vispārējiem ieņēmumiem un tiem atbilstošus izdevumus ostu pārvaldēm 90% apmērā no  3.punktā minētajās prognozēs iekļautajiem ostu pārvalžu maksājumiem valsts pamatbudžetā.
3. Satiksmes ministrija valsts pamatbudžeta apakšprogrammā 23.06.00 „Valsts autoceļu pārvaldīšana, uzturēšana un atjaunošana” plāno resursus no dotācijas no vispārējiem ieņēmumiem un tiem atbilstošus izdevumus 10% apmērā no  3.punktā minētajās prognozēs iekļautajiem ostu pārvalžu maksājumiem valsts pamatbudžetā.

1. Ostu pārvaldes maksājumu par iepriekšējo kalendāro gadu aprēķina pēc ostu pārvalžu gadu pārskatu apstiprināšanas 10% apmērā no tonnāžas, kanāla, mazo kuģu, enkura un kravas maksas.
2. Ostu pārvaldes maksājumus valsts pamatbudžeta ieņēmumu kontā Valsts kasē ieskaita divu kalendāro nedēļu laikā pēc ostu pārvalžu gadu pārskatu apstiprināšanas.
3. Ja valsts pamatbudžeta ieņēmumos ieskaitītie ostu pārvalžu maksājumi ir mazāki kā Satiksmes ministrijas valsts pamatbudžeta programmā un apakšprogrammā plānotā dotācija no vispārējiem ieņēmumiem, tad izdevumus var veikt nepārsniedzot ieskaitīto līdzekļu apmēru. Satiksmes ministrija ir atbildīga, lai veiktie izdevumi nepārsniedz valsts pamatbudžetā ieskaitītos maksājumus.
4. Ja ostu pārvalžu maksājumi valsts pamatbudžeta ieņēmumos ir lielāki nekā valsts pamatbudžeta prognozētie ieņēmumi, tad finanšu ministram ir tiesības attiecīgajā budžeta programmā un apakšprogrammā palielināt apropriāciju dotācijai no vispārējiem ieņēmumiem un izdevumiem, ja kārtējā budžeta likumā finanšu ministram piešķirtas šādas tiesības, pamatojoties uz Ministru kabineta pieņemto lēmumu pēc saskaņošanas ar Saeimas Budžeta un finanšu (nodokļu) komisiju.

**III. Līdzekļu izlietojums**

1. Valsts budžeta dotācija no vispārējiem ieņēmumiem tiek piešķirta 6

7

8

ar ostu darbību saistītās publiskās lietošanas infrastruktūras pārvaldītājiem šādām darbībām:

* 1. ostu akvatoriju un kuģu ceļu padziļināšanas darbu veikšanai un dziļumu uzturēšanai, kurus veic ostas pārvalde pati vai piesaistot ārpakalpojumus, **un ar ostu darbību saistītās publiskās lietošanas infrastruktūras attīstībai**;
	2. valsts galveno autoceļu uzturēšanai (segu pastiprināšanai, satiksmes drošības projektu īstenošanai).
1. Ostu pārvaldes finanšu līdzekļu pieprasījumu, kopā ar pamatojošiem dokumentiem, iesniedz Satiksmes ministrijā divu kalendāro nedēļu laikā pēc maksājuma veikšanas valsts pamatbudžeta ieņēmumu kontā Valsts kasē.
2. Pārskatu par valsts budžeta dotācijas no vispārējiem ieņēmumiem izlietojumu Satiksmes ministrijas pamatbudžeta apakšprogrammai 23.06.00 „Valsts autoceļu pārvaldīšana, uzturēšana un atjaunošana” sniedz atbilstoši Ministru kabineta noteikumos par Valsts pamatbudžeta valsts autoceļu fonda programmai piešķirto līdzekļu izlietošanas kārtību noteiktajā kārtībā.
3. 29

 Ministru prezidente L.Straujuma

Satiksmes ministrs A.Matīss

Iesniedzējs:

Satiksmes ministrs A.Matīss

Vīza:

Valsts sekretārs vietā –

valsts sekretāra vietniece I.Aleksandroviča

16.06.2014. 11:39

511

I.Sāre

67028042
inga.sare@sam.gov.lv